dh-unibe/image-text_koenigsfelden-charters-post-1500 huggingface dataset:
Wir, Albr̄✳ und Ott✳, von gots gnaden ✳ hˀtzogen ze Oͤsterrˀ, ✳ ze Styr ✳ und ze Kernden, ✳ tuͦn ✳
chunt mit disem bˀef allē lûten, ✳ diͤ in ansehent, ✳ lesent ✳ oder hoͤrent lesen ✳ umb daz
virtail des zehentz, der gelegen ist ✳ in dem doͤrf daz Zeon, ✳ daz vor von uns lehen was,
des ouch die erbˀn ✳ und geistlich chlostˀvrowen, ✳ ✳ die apttessinn ✳ und der convent ✳ ze
Chunigsveld, voͧr ✳ einen halbē tayl gehebt habent ✳ und den unsˀ getˀwer John̄ ✳ von Halwil, phlegˀ in Sûnkew ✳ und houptmā in Swaben ✳ und in Ellsazzen, ✳ von den vō Schenchon, ✳
die in ouch von uns hatten ze lehen, ✳ gechouft und gebē hat dem selbē chloͤster, ✳ daz wir ✳
ouch unser gunst ✳ und unseren recht, ✳ die wir an dem selbē virtail gehebt haben, ✳ dem
obgenanten chlostˀ ✳ zu Chunigsveld ✳ lutˀlich ✳ durch got ✳ durch ✳ unser ✳ und unserr ✳ vòrdˀn
sel hail willen ✳ geben ✳ haben, ✳ also ✳ daz ✳ ez ✳ fuͤrbaz ✳ bei dem selbē chloͤstˀ ✳ an allen ansprach ✳
fuͤr uns ✳ und ✳ unser erben ✳ ewichlich ✳ und ✳ in aller iͤrrung belibē sol. ✳ des gebē wìr
ze einˀ sicherheit disen bˀef, besigeltn mit unsnˀ insigeln, ✳ dˀ ze Wienn̄ gebē ist ✳ an ✳
sand Ambrosij tag, ✳ da man zalt von gots gebuͤrd tusent drevhundˀt jar, dar
nach ✳ in dem sibun ✳ und drizzigestem jar. ✳
Königsf. 158
Staatsarchiv
AARGAU
1337
Kgsf. 158
Seon
wie der zechend zuͦ Seon
gan Kùngsfeld₎ komēn
K
I ✳ 8
ccc
ùbˀ den zehentē ze Seon
dˀ dritte